चुनाव 2019: चौथे चरण में, यूपी के हार्टलैंड ने बदला पाला
उत्तर प्रदेश के आम चुनाव का रहस्य अब राज्य के गर्भ में प्रवेश कर गया है, विपक्षी गठबंधन चौथे चरण में भी भारतीय जनता पार्टी (भाजपा) को निर्णायक रुप से पछाड़ का संकेत देते हुए, अपनी बढ़त बनाते दिखाई दे रहे हैं। 2017 के विधानसभा चुनावों के अनुमानों से पता चलता है कि समाजवादी पार्टी (सपा), बहुजन समाज पार्टी (बीएसपी) और राष्ट्रीय लोक दल (आरएलडी) के गठबंधन को आठ सीटों पर वापस लाने की तैयारी है, जबकि बीजेपी को पांच सीटों पर ही संतोष करना होगा।
2017 के विधानसभा चुनावों के ये अनुमान - न्यूज़क्लिक की एनालिटिक्स (विश्लेशक) टीम द्वारा तैयार किए गए हैं- इसके लिए संसदीय निर्वाचन क्षेत्रों की 2017 के परिणामों के मुताबिक़ मैपिंग करना, प्रत्येक निर्वाचन क्षेत्र में गठबंधन के वोटों को जोड़ना और बीजेपी से 2.5 प्रतिशत दूर होते वोट के एक अतिरिक्त कारक को लेना शामिल है। यह तरीक़ा नए गठबंधन के साथ-साथ प्रधानमंत्री नरेंद्र मोदी और यूपी के मुख्यमंत्री योगी आदित्यनाथ की नीतियों के प्रति असंतोष को भी मद्देनज़र रखता है।
29 अप्रैल को लोकसभा सीटों पर हुए चुनाव में से 12 को 2014 के आम चुनावों में भाजपा ने भारी बहुमत से क़ब्ज़ा लिया था। 2017 के विधानसभा चुनावों के मद्देनज़र, सभी 13 भाजपा द्वारा जीते गए होते यदि विधानसभा परिणाम संसदीय निर्वाचन क्षेत्रों पर मैप किए जाते।
चौथे चरण का मतदान शाहजहाँपुर, खीरी, हरदोई, मिश्रीख, उन्नाव, फ़र्रुखाबाद, इटावा, कन्नौज, कानपुर, अकबरपुर, जालौन, झाँसी और हमीरपुर क्षेत्रों में हुआ था जो उत्तर में तराई की सीमा से लगते हुए बुंदेलखंड क्षेत्र से लेकर मध्य प्रदेश की सीमा तक फैला हुआ है। दक्षिण में कानपुर इस बेल्ट में एकमात्र प्रमुख शहर है और जोकि एक औद्योगिक केंद्र भी है। इटावा, कन्नौज क्षेत्र सपा का गढ़ हैं और सपा नेता अखिलेश यादव की पत्नी डिंपल यादव ने 2014 में कन्नौज सीट जीती थी।
एसपी और बीएसपी का एक साथ आना, यादव (अन्य पिछड़ा वर्ग) और दलितों (मुख्य रूप से जाटवों) का एक दुर्जेय सामाजिक गठबंधन बनाना, इस बेल्ट के लिए अजेय प्रतीत होता है। अगर कांग्रेस अलग से चुनाव नहीं लड़ती और महागठबंधन में शामिल हो जाती, तो भाजपा शायद और भी ज़्यादा सीटें हार जाती।
बीजेपी की गिरावट सभी चरणों में लगातार जारी
यूपी में पहले तीन चरणों के मतदान में इसी तरह के अनुमानों को जोड़ते हुए, जहाँ 39 सीटों पर मतदान पूरा हो चुका है, वहाँ से गठबन्धन को 27 सीटों पर जीत हासिल करने का अनुमान है, जबकि भाजपा केवल 12 सीटें जीत पाएगी, ऐसा अनुमान है।
2014 में, बीजेपी ने इन 39 सीटों में से 35 सीटें जीती थीं। तो, यह पहले से ही 23 सीटों के भारी नुक़सान के रूप में अनुमानित की गई है, अन्य तीन चरणों में 41 सीटों पर मतदान अभी होना है। संकेत हैं कि मतदान अब जब पुर्व की तरफ़ बढ़ रहा है, बीजेपी का नुक़सान यहाँ अच्छा ख़ासा हो सकता है क्योंकि एसपी और बीएसपी दोनों अवध और उसके आस पास के क्षेत्रों में मज़बूत उपस्थिति रखते हैं।
केंद्र में सत्ता में वपस लौटने की भगवा पार्टी की महत्वाकांक्षाओं को यूपी में भाजपा के संभावित पतन को प्रभावित करेगा। इसने 2014 में 80 में से 73 सीटें जीती थीं, जिसमें उसके सहयोगी अपना दल ने दो सीटें जीती थी और 41 प्रतिशत से अधिक प्रभावशाली वोट प्राप्त किया था।
बीजेपी के लिए दो कारक मौजूद हैं जो इसे नीचे ले जा रहे हैं: एक तो चुनावी गणित और दूसरा जनता में बढ़ता असंतोष। 25 साल के लंबे अंतराल के बाद दोनों प्रमुख दल सपा और बसपा मिलकर चुनाव लड़ रहे हैं। वे पश्चिम यूपी स्थित पार्टी, आरएलडी से भी जुड़े हुए हैं। लेकिन यह अंकगणित मुख्य रूप से किसानों का संकट (जिसमें आवारा पशुओ का ख़तरा भी शामिल है), भाजपा की बेरुखी और ज़हरीली सांप्रदायिक राजनीति के कारण लोगों में बड़े पैमाने पर असंतोष के कारण यूपी में भाजपा से अलगाव का पता चल रहा है, जो इस राज्य में भी लागू होता है।
कोई ऐसा कारण मौजूद नहीं है कि इस असंतोष को शेष तीन चरणों में, पूर्व की ओर बढ़ रहे चुनाव में ख़ुद को व्यक्त करने से रोकेगा - इस प्रकार सत्तारूढ़ दल के भाग्य को यहाँ सील करने की संभावना है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva